Document ID: 31992R1675

KOMISSION ASETUS (ETY) N:o 1675/92,
annettu 29 päivänä kesäkuuta 1992,
syötäväksi tarkoitettujen viinirypäleiden laatuvaatimuksista annetun asetuksen (ETY) N:o 1730/87 muuttamisesta lajikeluetteloiden osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1156/92(2), ja erityisesti sen 2 artiklan 2 kohdan,
sekä katsoo, että
komission asetuksen (ETY) N:o 1730/87(3), sellaisena kuin se on viimeksi muutettuna asetuksella (ETY) N:o 658/92(4), liitteessä vahvistetaan syötäväksi tarkoitettujen viinirypäleiden laatuvaatimukset; kyseisten vaatimusten liitteessä vahvistetaan luettelot lajikkeista,
luetteloon "b) Pienirypäleiset lajikkeet" on tullut virhe; Panse blanche -nimike esitetään Panse précoce -nimikkeen synonyyminä, mikä saatujen tietojen mukaan on virheellistä; tämän vuoksi vaatimus on korjattava, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 1730/87 liitteestä "EPÄTÄYDELLISET LAJIKELUETTELOT" kohdasta "b) Pienirypäleiset lajikkeet" riviltä "Panse Précoce" sulkeissa oleva termi "Panse blanche".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1992.

Labels: 7
3
17